

Тақырыбы: «Қыс мерекесі» -ойын-сауық 

Атырау облысы,Құрманғазы ауданы,Ганюшкин ауылы

МКҚК “Балауса” санаторлық бөбекжай балабақшасы ның тәрбиешісі

Насиева Фая Хисметуллаевна

Мақсаты: қыс мерекесі туралы түсінігін дамыту,балалармен,ертегі кейіпкерлерімен  бірге қысқы ойын – сауық атауларын бекіту; қимыл – қозғалыстарын жетілдіру, ойын – сауықтарға қатысуға деген ынта – ықыласын, қызығушылығын ояту.
      Ұйымдастыру кезеңі:
Қуанамын мен де, (Өзін көрсетеді.) 
Қуанасың сен де, (Жанындагы досын көрсетеді.) 
Қуанайық, достарым, (Бір-бірінің қолдарынан устайды.) 
Арайлап атқан күнге! (Қолдарын жоғары көтереді.) 
Қоян: Алақай! алақай! Біздің балабақшамызға, аққала қонаққа келе жатыр!
Жүргізуші: Балалар біздің балабақшамызға аққала қонаққа келе жатыр дейді. Сондықтан біз аққала келгенше, дайындалып,денемізді  шынықтырайық
Жаттығу: «Солнышко»-И.Берсенева (музыкалық ырғақпен)
Қоян: Балалар, мен аққаланың алдынан шығып, қарсы алайын.
Жүргізуші: Қызық, аққала неге кешігіп жатыр екен.(Сол уақытта қоян жүгіріп келеді)
 Қоян: Ой, балалар! Аққала біздің балабақшаға келгісі келмейтін көрінеді.
Себебі,Аққала мен тек қыс мерекесі өтіп жатырған балабақшаға барамын депті.
Жүргізуші: Қоян сен ренжіме,балалар сендер Аққаланы көргілерін келе ме?
-Ендеше,біз қыс мерекесін ұйымдастырайық. ? (Музыкалық ырғақпен қыс келеді)
Қоян: - Ой мынау Аққала емес қой 
Қыс: -Иә,мен Аққала емес,қыс мезгілі боламын. 
Жүргізуші: --Балалар,қыс мезгілінде далада қар қалай жауады екен?
(тыныс алу жаттығуы арқылы қар қимылын көрсету)
Тыныс алу жаттығуы: «Қар ұшқындары»
Шарты: Қар ұшқындарын үрлеу арқылы дем шығарып тыныс алу.
Қыс:-Сендер қыс мезгілінде қар қимылын  білесіңдер,ал енді аққаланы көргілерін келсе
менімен бірге қысқы ойындарды ойнауға дайынсыңдар ма?
Балалар екі командаға бөлінеді.
Бірінші ойын: «Шыршаны безендір»
 Ойын барысы: шыршаның ойыншықтарын кезек кезек әкеліп, шыршаға ілу. Қай команда бірінші аяқтаса сол жеңіске жетеді.
Екінші ойын: «Қасықпен тасу»
Ойынның барысы: Қар кесектерін қасықпен тасып ыдысқа салу
       Қоян: -Балалар,қыс мерекесі көңілді өтіп жатыр,солай ма?
     -Мен аққаланы қарап келейін,бізді таба алмай жүрген шығар.
       (Қоян алдынан қасқыр шығады) -Балалар,қасқыыыыр... 
Қасқыр: -Мынау не шу,қоянды іздеп жүрсем,сендермен көңіл көтеріп жүр екен ғой
Жүргізуші: -Қасқыр,сен қоянға тиіспе,біз қыс мерекесін өткізіп жатырмыз,мерекеге Аққаланы күтудеміз.
-Сен де біздің мерекеге келген екенсің,балалармен бірге мына кедергілерден өте аласыңба?
Қасқыр:-жоқ, бірақ балалармен бірге жүріп кедергілерден өтуді үйренгім келеді
Табанға арналған жаттығу:
-Қар бетіндегі іздер;(ақ мақтадан қар көрінісін және мата  үстіне іздерді дайындау)
- Қар үйіңділерінен айналып,шаңғымен жүру ; (ақ қағаздан қар үйіңділерін дайындау)
Қоян: - Алақай! алақай!Аққала келеді. (Музыкалық әуенмен аққала келеді)
       Аққала: Сәлеметсіңдерме, балалар!
-Қандай әдемі шырша, көңілді мереке,мен сендерге алыс жолдан келемін.Қыс мезгілі менен бұрын жетіп,сендерді тоңдырған сияқты.(балалардың қолдарын ұстап қарайды)
-Қараңдаршы,қолдарын қандай салқын,сендер тонып қалыпсыңдар ғой.Мен сендердің қолдарыңды жылытайын.
Саусақ жаттығуы: «Аққала жасаймыз»
Қарды ұстап қолменен,
Біз аққала тұрғыздық.
Үш дөңгелек жасадық:
Біріншісін кіші,
Екіншісін орташа,
Үшіншісін үлкен қылып.
Неткен болды тамаша,
Көз тоймайды қарасақ.
Жүргізуші: Аққала балалар сені күтіп тоңып қалып еді,рахмет саған!
-Балалар,сендер жылыңдыңдар ма?
Балалар: Иә,біз жылындық (қорбаңдап аю келеді)
Аю:-Мені ұйқымнан оятқан сендер ме,мен қыста ұзақ ұйықтағанды жақсы көремін.
Жүргізуші: Аю бізде қызықты қыс мерекесі өтіп жатыр,кел бізбен бірге бол.
-Жоқ,мен ұйықтағанды  жақсы көремін.
Қасқыр:-Аю,мен қоянды жеп қояйын деп іздеп келіп едім,балалармен бірге кедергілерден өтіп, маған кедергілерден өтуді үйретті.
 Аю:-Солай ма,сонда мына балақайлар біздерді таниды ма екен.
Қасқыр: Таниды,таниды екен.
Аю: -Не дейді,онда мына балалар менімен бірге билесін сонда мен саған сеніп,қыс мерекесіне қатысамын.
(Балалар,аюмен бірге әуенге сай билейді)
Би: «Пляска лесных зверят»-Е.Гомонова
Жүргізуші: -Міне,балалар,бүгінгі қыс мерекесіне аққаланы күтіп едік,мерекемізге аққаламен  бірге  кімдер қатысты ?
Балалар: -қоян,аю,қасқыр
Жүргізуші: иә,бүгінг «Қыс мерекесі» тақырыбында өткізілген ойын-сауыққа қатысқан қонақтарымызға рахмет айтып,дендеріңе саулық тілеп,ойын-сауық өз мәресіне жетті дегім келеді.

                                                                           






